जिले में 12वीं की रिजल्ट की ही तरह सभी स्कूलों में छात्रों ने छात्राओं पर बाजी मार ली। जिले के लगभग सभी स्कूलों में टॉपर छात्र ही रहे। सरस्वती विद्या मंदिर बरवत सेना में सर्वाधिक 392 छात्र-छात्राओं ने परीक्षा दी। जिसमें से जिसमें से सभी छात्रों ने सफलता पाई। वहीं इसके टॉपर गौरव राज 96.2 फीसदी अंको के साथ रहे। वहीं एजी मिशन स्कूल के 218 में से 216 छात्र परीक्षा में सफल रहे। स्कूल की सफलता का प्रतिशत 99 फीसदी रहा। इसी तरह से संत माईकल में 282 में से 280 छात्रों ने सफलता का स्वाद चखा। इस स्कूल की सफलता का प्रतिशत 99 फीसदी रहा। जबकि नवोदय विद्यालय के 82 में से 81 छात्रों ने सफलता का स्वाद चखा। इस स्कूल में भी सफलता का प्रतिशत लगभग 99 फीसदी रहा। कृष्णा इंटर नेशनल के 53 छात्रों ने परीक्षा दी। जिसमें से 51 ने सफलता अर्जित की। इस स्कूल के 96.22 प्रतिशत छात्र सफल रहे। आवासीय दिल्ली पब्लिक स्कूल में 128 में से 123 छात्रों ने सफलता पाई। जबकि 5 को कॉम्पार्टमेंट लग गया। स्कूल के 96 फीसदी छात्र सफल रहे। संत जेवियर हायर सेकेंडरी स्कूल में कुल 122 छात्र-छात्राओं ने परीक्षा दी। जिसमें से 113 ने सफलता पाई। जबकि 8 को कॉम्पार्टमेंट लग गया। वहीं 1 छात्र परीक्षा से ही अनुपस्थित रहा। स्कूल के 92 फीसदी छात्र सफल रहे। वहीं केंद्रिय विद्यालय के 44 में से 39 छात्रों ने सफलता पाई। 88.66 फीसदी सफलता हाथ लगी।